ddrg/super_eurlex huggingface dataset:
1999/514/EY: Komission päätös, tehty 23 päivänä heinäkuuta 1999, sen päivämäärän vahvistamisesta, jona nautatuotteiden tuonti Yhdistyneestä kuningaskunnasta saa alkaa päivämäärään perustuvassa vientijärjestelmässä neuvoston päätöksen 98/256/EY 6 artiklan 5 kohdan nojalla (tiedoksiannettu numerolla K(1999) 2500)



Virallinen lehti nro L 195 , 28/07/1999 s. 0042 - 0042



KOMISSION PÄÄTÖS, tehty 23 päivänä heinäkuuta 1999, sen päivämäärän vahvistamisesta, jona nautatuotteiden tuonti Yhdistyneestä kuningaskunnasta saa alkaa päivämäärään perustuvassa vientijärjestelmässä neuvoston päätöksen 98/256/EY 6 artiklan 5 kohdan nojalla (tiedoksiannettu numerolla K(1999) 2500) (1999/514/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY(1), sellaisena kuin se on viimeksi muutettuna direktiivillä 92/118/ETY(2), ottaa huomioon tietyistä BSE:hen liittyvistä kiireellisistä suojatoimenpiteistä sekä päätöksen 94/474/EY muuttamisesta ja päätöksen 96/239/EY kumoamisesta 16 päivänä maaliskuuta 1998 annetun neuvoston päätöksen 98/256/EY(3), sellaisena kuin se on viimeksi muutettuna päätöksellä 98/692/EY(4), ja erityisesti sen 6 artiklan 5 kohdan, sekä katsoo, että 1) päätöksen 98/256/EY 6 artiklan 5 kohdassa edellytetään, että komission on vahvistettava päivämäärä, jona kyseisessä artiklassa tarkoitettujen tuotteiden tuonti saa alkaa, sen jälkeen, kun se on tehnyt yhteisön tutkimukset ja ilmoittanut asiasta jäsenvaltioille, 2) komission yksiköiden Yhdistyneessä kuningaskunnassa 12 ja 16 päivän huhtikuuta 1999 välisenä aikana tekemät tutkimukset, jotka koskivat erityisesti päätöksen 98/256/EY 6 ja 7 artiklan ja liitteen III nojalla tehtävää eläinlääkärintarkastusjärjestelmän arviointia, osoittivat, että vaatimuksia on noudatettu tyydyttävästi; seurantatarkastuksen tekeminen on suunnitteilla, ja 3) kun päätös 98/692/EY tehtiin, komissio sitoutui esittämään pysyvään eläinlääkintäkomiteaan kokoontuneille jäsenvaltioille 6 artiklan 5 kohdassa tarkoitetun tutkimuksen tulokset ja niistä tekemänsä päätelmät; tällainen esittely on tehty; näin ollen päivämääräksi vahvistetaan 1 päivä elokuuta 1999, ON TEHNYT TÄMÄN PÄÄTÖKSEN: 1 artikla Vahvistetaan päätöksen 98/256/EY 6 artiklan 5 kohdassa tarkoitetuksi päivämääräksi 1 päivä elokuuta 1999. 2 artikla Tämä päätös on osoitettu kaikille jäsenvaltioille. Tehty Brysselissä 23 päivänä heinäkuuta 1999. Komission puolesta Erkki LIIKANEN Komission jäsen (1) EYVL L 395, 30.12.1989, s. 13. (2) EYVL L 62, 15.3.1993, s. 49. (3) EYVL L 113, 15.4.1998, s. 32. (4) EYVL L 328, 4.12.1998, s. 28.
1999/500/EY: Komission päätös, tehty 1 päivänä heinäkuuta 1999, maksusitoumusmäärärahojen alustavasta jaosta jäsenvaltioittain kaudella 2000-2006 koskien kalatalouden ohjauksen rahoitusvälinettä rakennerahastojen tavoite n:o 1 alueiden ulkopuolella (tiedoksiannettu numerolla K(1999) 1760)



Virallinen lehti nro L 194 , 27/07/1999 s. 0047 - 0048



KOMISSION PÄÄTÖS, tehty 1 päivänä heinäkuuta 1999, maksusitoumusmäärärahojen alustavasta jaosta jäsenvaltioittain kaudella 2000-2006 koskien kalatalouden ohjauksen rahoitusvälinettä rakennerahastojen tavoite n:o 1 alueiden ulkopuolella (tiedoksiannettu numerolla K(1999) 1760) (1999/500/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rakennerahastoja koskevista yleisistä säännöksistä 21 kesäkuuta 1999 annetun neuvoston asetuksen (EY) N:o 1260/1999(1), ja erityisesti sen 7 artiklan 3 kohdan neljännen alakohdan, sekä katsoo, että 1) asetuksen (EY) N:o 1260/1999 2 artiklan 3 kohdan ensimmäisessä alakohdassa vahvistetaan, että KOR osallistuu kalatalouden rakenteellisten toimenpiteiden toteuttamiseen tavoite 1 alueiden ulkopuolella, 2) Berliinissä 24 ja 25 päivänä maaliskuuta 1999 kokoontuneen Eurooppa-neuvoston päätöslauselman kohdassa 40 vahvistettiin kyseisiä toimenpiteitä koskeva määrärahakehys kaudeksi 2000-2006, 3) asetuksen (EY) N:o 1260/1999 7 artiklan 3 kohdan neljännessä alakohdassa säädetään, että komissio vahvistaa avoimia menettelyjä noudattaen kyseisiin toimenpiteisiin käytettävissä olevien maksusitoumusmäärärahojen alustavan jäsenvaltiokohtaisen jaon; komissio toi esiin käyttämänsä menetelmän Coreperille 18 päivänä maaliskuuta 1999 toimittamassaan tiedonannossa(2), 4) määrärahat tulisi jakaa tämän menetelmän mukaisesti, ON TEHNYT TÄMÄN PÄÄTÖKSEN: 1 artikla Maksusitoumusmäärärahojen jäsenvaltiokohtaiset alustavat määrät kaudeksi 2000-2006 koskien kalatalouden ohjauksen rahoitusvälinettä tavoite 1 alueiden ulkopuolella esitetään liitteessä. 2 artikla Tämä päätös on osoitettu jäsenvaltioille. Tehty Brysselissä 1 päivänä heinäkuuta 1999. Komission puolesta Emma BONINO Komission jäsen (1) EYVL L 161, 26.6.1999, s. 1. (2) "technical note from the Commission on FIFG credits" (note to Delegations, SN 1122/99 of 18 March 1999). LIITE Maksusitoumusmäärärahojen alustava jako jäsenvaltioittain kaudella 2000-2006 koskien kalatalouden ohjauksen rahoitusvälinettä rakennerahastojen tavoite n:o 1 alueiden ulkopuolella >TAULUKON PAIKKA>
1999/510/EY: Neuvoston päätös, tehty 29 päivänä huhtikuuta 1999, sopimuksen tekemisestä Euroopan yhteisön ja Australian välillä tieteellisestä ja teknisestä yhteistyöstä tehdyn sopimuksen muuttamisesta



Virallinen lehti nro L 195 , 28/07/1999 s. 0031 - 0031



NEUVOSTON PÄÄTÖS, tehty 29 päivänä huhtikuuta 1999, sopimuksen tekemisestä Euroopan yhteisön ja Australian välillä tieteellisestä ja teknisestä yhteistyöstä tehdyn sopimuksen muuttamisesta (1999/510/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 130 m artiklan yhdessä sen 228 artiklan 2 kohdan ensimmäisen virkkeen ja 228 artiklan 3 kohdan ensimmäisen alakohdan kanssa, ottaa huomioon komission ehdotuksen, ottaa huomioon Euroopan parlamentin lausunnon(1), sekä katsoo, että 1) neuvosto hyväksyi 27 päivänä kesäkuuta 1994 tekemällään päätöksellä(2) sopimuksen tekemisen tieteellisestä ja teknisestä yhteistyöstä Euroopan yhteisön ja Australian välillä, 2) neuvosto valtuutti 24 päivänä syyskuuta 1998 tekemällään päätöksellä komission neuvottelemaan edellä mainitun sopimuksen muuttamisesta ainoastaan sopimuksen 4 artiklassa mainittujen yhteistyöalojen osalta sopimuksen 11 artiklan 2 kohdassa määrätyn menettelyn mukaisesti, 3) neuvosto antoi 29 päivänä maaliskuuta 1999 tekemällään päätöksellä valtuudet allekirjoittaa muutossopimus, ja 4) tämä muutossopimus olisi hyväksyttävä, ON PÄÄTTÄNYT SEURAAVAA: 1 artikla Hyväksytään sopimus tieteellisestä ja teknisestä yhteistyöstä Euroopan yhteisön ja Australian välillä tehdyn sopimuksen muuttamisesta. Sopimuksen teksti on tämän päätöksen liitteenä. 2 artikla Neuvoston puheenjohtaja antaa tieteellisestä ja teknisestä yhteistyöstä Euroopan yhteisön ja Australian välillä tehdyn sopimuksen 11 artiklan mukaisesti ilmoituksen siitä, että liitteenä olevan muutossopimuksen voimaantulon kannalta tarpeelliset menettelyt on yhteisön osalta saatettu päätökseen. Tehty Luxemburgissa 29 päivänä huhtikuuta 1999. Neuvoston puolesta W. MÜLLER Puheenjohtaja (1) Lausunto annettu 14. huhtikuuta 1999 (ei ole vielä ilmestynyt virallisessa lehdessä). (2) EYVL L 188, 22.7.1994, s. 17.
1999/489/EY: Komission päätös, tehty 5 päivänä heinäkuuta 1999, Tanskan asemasta tarttuvan vertamuodostavan kuolion ja virusperäisen verenvuotoseptikemian osalta tehdyn päätöksen 93/74/ETY muuttamisesta kolmannen kerran (tiedoksiannettu numerolla K(1999) 1854) (ETA:n kannalta merkityksellinen teksti)



Virallinen lehti nro L 190 , 23/07/1999 s. 0041 - 0042



KOMISSION PÄÄTÖS, tehty 5 päivänä heinäkuuta 1999, Tanskan asemasta tarttuvan vertamuodostavan kuolion ja virusperäisen verenvuotoseptikemian osalta tehdyn päätöksen 93/74/ETY muuttamisesta kolmannen kerran (tiedoksiannettu numerolla K(1999) 1854) (ETA:n kannalta merkityksellinen teksti) (1999/489/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY(1), sellaisena kuin se on viimeksi muutettuna direktiivillä 98/45/EY(2), ja erityisesti sen 5 artiklan 2 kohdan, sekä katsoo, että 1) komission päätöksellä 93/74/ETY(3), sellaisena kuin se on viimeksi muutettuna päätöksellä 96/218/EY(4), Tanska tunnustetaan kalojen osalta hyväksytyksi manner- ja rannikkovyöhykkeeksi tarttuvan vertamuodostavan kuolion (IHN) suhteen ja osittain hyväksytyksi manner- ja rannikkovyöhykkeeksi virusperäisen verenvuotoseptikemian (VHS) suhteen, 2) Tanska on toimittanut komissiolle asianmukaiset perusteet VHS:n suhteen hyväksytyn alueen laajentamiselle, 3) nämä perusteet on tutkittu, ja niiden perusteella VHS:n osalta hyväksytty vyöhyke voidaan laajentaa kattamaan Tanskan ehdottamat valuma-alueet ja rannikkovyöhykkeet, erityisesti Karup Å, Fiskbæk Å, Gudenåen, Halkær Å, Storåen ja Århus Å, ja 4) tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 93/74/ETY liite tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 5 päivänä heinäkuuta 1999. Komission puolesta Franz FISCHLER Komission jäsen (1) EYVL L 46, 19.2.1991, s. 1. (2) EYVL L 189, 3.7.1998, s. 12. (3) EYVL L 27, 4.2.1993, s. 35. (4) EYVL L 72, 21.3.1996, s. 39. LIITE Hansted Å Hovmølle Å Grenå Treå Alling Å Kastbjerg Villestrup Å Korup Å Sæby Å Elling Å Uggerby Å Lindenborg Å Øster Å Hasseris Å Binderup Å Vidkær Å Dybvad Å Bjørnsholm Å Trend Å Lerkenfeld Å Vester Å Lønnerup med tilløb Slette Å Bredkær Bæk Vandløb til Kilen Resenkær Å Klostermølle Å Hvidbjerg Å Knidals Å Spang Å Simested Å Skals Å Jordbro Å Fåremølle Å Flynder Å Damhus Å Karup Å Fiskbæk Å Gudenåen Halkær Å Storåen Århus Å
1999/457/EY: Neuvoston päätös, tehty 22 päivänä huhtikuuta 1999, Euroopan yhteisön ja Slovenian tasavallan kirjeenvaihtona tehtävästä sopimuksesta Itävallan läpi tapahtuvaan Slovenian kauttakulkuliikenteeseen 1 päivästä tammikuuta 1997 sovellettavasta ekopistejärjestelmästä



Virallinen lehti nro L 182 , 16/07/1999 s. 0020 - 0020



NEUVOSTON PÄÄTÖS, tehty 22 päivänä huhtikuuta 1999, Euroopan yhteisön ja Slovenian tasavallan kirjeenvaihtona tehtävästä sopimuksesta Itävallan läpi tapahtuvaan Slovenian kauttakulkuliikenteeseen 1 päivästä tammikuuta 1997 sovellettavasta ekopistejärjestelmästä (1999/457/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 75 artiklan yhdessä 228 artiklan 2 kohdan ensimmäisen virkkeen ja 228 artiklan 3 kohdan ensimmäisen alakohdan kanssa, ottaa huomioon komission ehdotuksen(1), ottaa huomioon Euroopan parlamentin lausunnon(2), se katsoo, että Euroopan talousyhteisön ja Slovenian tasavallan välisen kuljetusalan sopimuksen lisäpöytäkirjassa(3)ja erityisesti sen 1 artiklassa todetaan, että tammikuun 1 päivästä 1997 alkaen sovelletaan ekopistejärjestelmää, joka on samanlainen kuin vuoden 1994 liittymisasiakirjaan liitetyssä pöytäkirjassa N:o 9 olevassa 11 artiklassa määrätty järjestelmä, ja olisi hyväksyttävä Euroopan yhteisön ja Slovenian tasavallan kirjeenvaihtona tehty sopimus, jolla määritellään ekopisteitten laskentamenetelmä samoin kuin niiden hallinnointiin ja valvontaan sovellettavat yksityiskohtaiset säännöt ja menetelmät, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Slovenian tasavallan kirjeenvaihtona tehty sopimus Itävallan läpi tapahtuvaan Slovenian kauttakulkuliikenteeseen 1 päivästä tammikuuta 1997 sovellettavasta ekopistejärjestelmästä. Kirjeenvaihtona tehdyn sopimuksen teksti on tämän päätöksen liitteenä. 2 artikla Neuvoston puheenjohtaja oikeutetaan nimeämään henkilö, jolla on valtuudet allekirjoittaa kirjeenvaihtona tehty sopimus yhteisöä sitovasti. Tehty Luxemburgissa 22 päivänä huhtikuuta 1999. Neuvoston puolesta Puheenjohtaja W. MÜLLER (1) EYVL C 342, 10.11.1998, s. 7. (2) EYVL C 150, 28.5.1999, s. 163. (3) EYVL L 351, 23.12.1997, s. 62.
1999/481/YUTP: Neuvoston päätös, tehty 19 päivänä heinäkuuta 1999, aseiden viennistä entiseen Jugoslaviaan määritellyn yhteisen kannan 96/184/YUTP muuttamisesta



Virallinen lehti nro L 188 , 21/07/1999 s. 0003 - 0003



NEUVOSTON PÄÄTÖS, tehty 19 päivänä heinäkuuta 1999, aseiden viennistä entiseen Jugoslaviaan määritellyn yhteisen kannan 96/184/YUTP muuttamisesta (1999/481/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 15 artiklan, sekä katsoo seuraavaa: 1) Neuvosto määritteli 26 päivänä helmikuuta 1996 aseiden vientiä entiseen Jugoslaviaan koskevan yhteisen kannan 96/184/YUTP(1), joka muutettiin neuvoston päätöksellä 98/498/YUTP(2), 2) Tämä yhteinen kanta olisi saatettava ajanmukaiseksi ottaen huomioon muutokset kansainvälisessä sotilaallisessa läsnäolossa Bosniassa, erityisesti vakauttamisjoukkojen (SFOR) sijoittamisen, 3) Rauhan ja vakauden palauttamiseksi Bosniassa ja Hertzegovinassa vientikiellon ei olisi koskettava käsiaseiden kuljetuksia poliisijoukoille, ON PÄÄTTÄNYT SEURAAVAA: 1 artikla Muutetaan yhteinen kanta 96/184/YUTP seuraavasti: 1) Korvataan 2 kohdan i alakohta seuraavasti: "i) sinä aikana, jona vakauttamisjoukot (SFOR) ovat sijoitettuina, samoin kuin muiden operaatioiden, kuten kansainvälisten poliisijoukkojen (IPTF) toiminnan aikana, EU:n aseiden, ammusten ja sotatarvikkeiden vientikielto(3) pidetään voimassa Bosnian ja Hersegovinan, Kroatian ja Jugoslavian liittotasavallan osalta. Miinanraivaustoimintaan tarvittavien laitteiden kuljetukset sekä käsiaseiden kuljetukset Bosnian ja Hertzegovinan poliisijoukoille eivät kuulu vientikiellon piiriin. Jäsenvaltiot ilmoittavat neuvostolle näistä kuljetuksista;" 2) Korvataan 3 kohta seuraavasti: "3. Tätä yhteistä kantaa tarkastellaan uudelleen ennen kuin vakauttamisjoukot (SFOR) poistetaan." 2 artikla Tämä päätös tulee voimaan päivänä, jona se tehdään. 3 artikla Tämä päätös julkaistaan virallisessa lehdessä. Tehty Brysselissä 19 päivänä heinäkuuta 1999. Neuvoston puolesta T. HALONEN Puheenjohtaja (1) EYVL L 58, 7.3.1996, s. 1. (2) EYVL L 225, 12.8.1998, s. 1. (3) Edellä mainittu vientikielto koskee tappamiseen tarkoitettuja aseita ja niiden ammuksia, asealustoja, muita sotilaalliseen käyttöön tarkoitettuja alustoja ja niihin liittyviä varusteita, jotka luetellaan 8 ja 9 päivänä heinäkuuta 1991 laaditussa EY:n vientikieltoluettelossa. Vientikielto koskee myös varaosia ja korjaus- sekä huoltotöitä, sotilasteknologian siirtoa sekä ennen vientikiellon voimaantuloa tehtyjä sopimuksia.
1999/475/EY, Euratom: Neuvoston päätös, tehty 12 päivänä heinäkuuta 1999, talous- ja sosiaalikomitean jäsenen nimeämisestä



Virallinen lehti nro L 187 , 20/07/1999 s. 0051 - 0051



NEUVOSTON PÄÄTÖS, tehty 12 päivänä heinäkuuta 1999, talous- ja sosiaalikomitean jäsenen nimeämisestä (1999/475/EY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 258 artiklan, ottaa huomioon Euroopan atomienergiayhteisön perustamissopimuksen ja erityisesti sen 166 artiklan, ottaa huomioon talous- ja sosiaalikomitean jäsenten nimeämisestä 21 päivänä syyskuuta 1998 alkaneeksi ja 20 päivänä syyskuuta 2002 päättyväksi toimikaudeksi 15 päivänä syyskuuta 1998 tehdyn neuvoston päätöksen(1), sekä katsoo, että edellä mainitussa komiteassa on vapautunut jäsenen paikka Jacques Pen erottua, mikä on annettu neuvostolle tiedoksi 25 päivänä tammikuuta 1999, ottaa huomioon Ranskan hallituksen esittämät ehdokkaat, sekä saatuaan Euroopan yhteisöjen komission lausunnon, ON PÄÄTTÄNYT SEURAAVAA: Ainoa artikla Nimetään Jean-Jacques Carmentran talous- ja sosiaalikomitean jäseneksi Jacques Pen tilalle tämän jäljellä olevaksi toimikaudeksi eli 20 päivään syyskuuta 2002. Tehty Brysselissä 12 päivänä heinäkuuta 1999. Neuvoston puolesta S. NIINISTÖ Puheenjohtaja (1) EYVL L 257, 19.9.1998, s. 37.
1999/492/EY: Neuvoston päätös, tehty 21 päivänä kesäkuuta 1999, Euroopan talousyhteisön ja Islannin tasavallan välisen sopimuksen pöytäkirjaa N:o 2 koskevan Euroopan yhteisön ja Islannin tasavallan välisen sopimuksen tekemisestä kirjeenvaihtona



Virallinen lehti nro L 192 , 24/07/1999 s. 0047 - 0047



NEUVOSTON PÄÄTÖS, tehty 21 päivänä kesäkuuta 1999, Euroopan talousyhteisön ja Islannin tasavallan välisen sopimuksen pöytäkirjaa N:o 2 koskevan Euroopan yhteisön ja Islannin tasavallan välisen sopimuksen tekemisestä kirjeenvaihtona (1999/492/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo, että 1) Euroopan yhteisön ja Islannin tasvallan kesken on neuvoteltu kirjeenvaihtona tehtävä sopimus, joka koskee Euroopan talousyhteisön ja Islannin tasavallan välisen sopimuksen(1) pöytäkirjaa N:o 2, Itävallan tasavallan, Suomen tasavallan, ja Ruotsin kuningaskunnan Euroopan unioniin liittymisen sekä Uruguayn kierrosta koskevan sopimuksen täytäntöönpanon huomioon ottamiseksi, ja 2) sopimus olisi hyväksyttävä, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan talousyhteisön ja Islannin tasavallan välisen sopimuksen pöytäkirjaa N:o 2 koskeva Euroopan yhteisön ja Islannin tasavallan välinen kirjeenvaihtona tehty sopimus. Sopimuksen teksti on tämän päätöksen liitteenä. 2 artikla Komissio, jota avustaa asetuksen (EY) N:o 3448/93(2) 15 artiklassa tarkoitettu komitea, antaa tämän päätöksen soveltamista koskevat yksityiskohtaiset säännöt kyseisen asetuksen 16 artiklassa säädettyä menettelyä noudattaen. 3 artikla Neuvoston puheenjohtajalla on oikeus nimetä henkilö, jolla on valtuudet allekirjoittaa 1 artiklassa tarkoitettu sopimus yhteisöä sitovasti. Tehty Luxemburgissa 21 päivänä kesäkuuta 1999. Neuvoston puolesta G. VERHEUGEN Puheenjohtaja (1) EYVL L 301, 31.12.1972, s. 2. (2) EYVL L 318, 20.12.1993, s. 18, asetus sellaisena kuin se on viimeksi muutettuna asetuksella (EY) N:o 2491/98 (EYVL L 309, 19.11.1998, s. 28).
1999/477/EY: Komission päätös, tehty 29 päivänä kesäkuuta 1999, neuvoston asetuksen (ETY) N:o 2052/88 mukaisesti tavoite 2 -alueiksi kelpuutettavien teollisuusalueiden luettelon muuttamisesta (tiedoksiannettu numerolla K(1999) 1742)



Virallinen lehti nro L 187 , 20/07/1999 s. 0069 - 0069



KOMISSION PÄÄTÖS, tehty 29 päivänä kesäkuuta 1999, neuvoston asetuksen (ETY) N:o 2052/88 mukaisesti tavoite 2 -alueiksi kelpuutettavien teollisuusalueiden luettelon muuttamisesta (tiedoksiannettu numerolla K(1999) 1742) (1999/477/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rakennerahastojen päämääristä ja tehokkuudesta ja niiden toiminnan yhteensovittamisesta keskenään sekä Euroopan investointipankin toiminnan ja muiden rahoitusvälineiden kanssa 24 päivänä kesäkuuta 1988 annetun neuvoston asetuksen (ETY) N:o 2052/88(1), sellaisena kuin se on muutettuna asetuksella (ETY) N:o 2081/93(2), ja erityisesti sen 9 artiklan 3 kohdan, sekä katsoo, että 1) komission päätöksessä 94/169/EY(3) vahvistetaan tavoite 2 -alueiden alustava luettelo kaudeksi 1994-1996, 2) tätä luetteloa on muutettu komission päätöksellä 96/472/EY(4) ohjelmakauden 1997-1999 osalta, ja 3) päätöksessä 96/472/EY on tekninen virhe, joka koskee tavoitteen 2 mukaisten teollisuusalueiden määrittämistä Emilia-Romagnan alueella, ON TEHNYT TÄMÄN PÄÄTÖKSEN: 1 artikla Muutetaan asetuksen (ETY) N:o 2052/88 9 artiklan 3 kohdan perusteella laadittu tavoite 2 -alueiksi kaudella 1997-1999 kelpuutettavien taantuvien teollisuusalueiden luettelo Modena Ferraran seutuun (Emilia-Romagnan alueella) kuuluvan Ferraran kunnan osalta. Muutos on seuraavanlainen: - Ferraran kunnan kohdalla tulisi lukea seuraavaa "Comune di Ferrara (parte); l'intero territorio comunale ad eccezione delle seguenti circoscrizione: Centro cittadino, Zona Est, Zona Nord-Est, Zona Sud, Giardino-Arlanuova-Doro." 2 artikla Tämä päätös on osoitettu kaikille jäsenvaltioille. Tehty Brysselissä 29 päivänä kesäkuuta 1999. Komission puolesta Monika WULF-MATHIES Komission jäsen (1) EYVL L 185, 15.7.1988, s. 9. (2) EYVL L 193, 31.7.1993, s. 5. (3) EYVL L 81, 24.3.1994, s. 1. (4) EYVL L 193, 3.8.1996, s. 54.
1999/496/EY: Komission päätös, tehty 6 päivänä heinäkuuta 1999, tarttuvan vertamuodostavan kuolion ja virusperäisen verenvuotoseptikemian osalta hyväksyttyjen Saksan alueiden luettelosta (tiedoksiannettu numerolla K(1999) 1975) (ETA:n kannalta merkityksellinen teksti)



Virallinen lehti nro L 192 , 24/07/1999 s. 0057 - 0057



KOMISSION PÄÄTÖS, tehty 6 päivänä heinäkuuta 1999, tarttuvan vertamuodostavan kuolion ja virusperäisen verenvuotoseptikemian osalta hyväksyttyjen Saksan alueiden luettelosta (tiedoksiannettu numerolla K(1999) 1975) (ETA:n kannalta merkityksellinen teksti) (1999/496/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY(1), sellaisena kuin se on viimeksi muutettuna direktiivillä 98/45/EY(2), ja erityisesti sen 5 artiklan 2 kohdan, sekä katsoo, että 1) jäsenvaltiot voivat saada alueelleen tai osalle siitä tietyistä kalataudeista vapaan hyväksytyn alueen aseman, 2) Saksa on 18 päivänä syyskuuta 1995 ja 17 päivänä syyskuuta 1996 päivätyillä kirjeillä toimittanut komissiolle tarttuvan vertamuodostavan kuolion (IHN) ja virusperäisen verenvuotoseptikemian (VHS) osalta perusteet hyväksytyn alueen aseman myöntämiseksi eräille Baden-Württenbergissä sijaitseville valuma-alueille sekä kansalliset säännökset, jotka takaavat hyväksynnän ylläpitoa koskevien sääntöjen noudattamisen, 3) näiden tietojen tarkastelun perusteella tietyille alueille voidaan myöntää IHN:n ja VHS:n osalta hyväksyttyjen manneralueiden asema, ja 4) tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Tunnustetaan liitteessä tarkoitetut alueet IHN:n ja VHS:n osalta hyväksytyiksi manneralueiksi. 2 artikla Tämä päätös on osoitettu kaikille jäsenvaltioille. Tehty Brysselissä 6 päivänä heinäkuuta 1999. Komission puolesta Franz FISCHLER Komission jäsen (1) EYVL L 46, 19.2.1991, s. 1. (2) EYVL L 189, 3.7.1998, s. 12. LIITE Baden-Württembergissä sijaitsevien seuraavien valuma-alueiden osat: 1) Isenburger Tal lähteeltä Falkensteinin tilan vedenlaskupaikalle; 2) Eyach ja sen sivujoet lähteiltä ensimmäiseen alajuoksulla sijaitsevalle padolle Haigerlochin kaupungin lähellä.